**4. ADVENTNA NEDELJA, 19 december 2021**

**Godovi:**

|  |  |  |
| --- | --- | --- |
| Ponedeljek Torek SredaČetrtekPetek Sobota Nedelja  | 20.12. 21.12. 22.12. 23.12.24.12. 25.12. 26.12. | sv. VINCENCIJ ROMANO, duhovniksv. PETER KANIZIJ, duhovnik in cerkveni učiteljsv. FRANČIŠKA K. CABRINI, redovna ustanoviteljicasv. JANEZ KANCIJ, duhovnikADAM in EVA, prastarša, PRVI SVETI VEČERBOŽIČ, slovesni in zapovedani prazniksv. ŠTEFAN diakon in prvi mučenec |

**Danes teden: NEDELJA SVETE DRUŽINE**

V torek obhajamo god svetega Petra Kanizija, duhovnika in cerkvenega učitelja.

Živel je v letih od 1521 do 1597. Leta 1925 je bil razglašen za svetnika. Naslov cerkvenega učitelja si je zaslužil predvsem s svojimi katekizmi, v katerih je vsebovan katoliški verski nauk, navadno v obliki vprašanj in odgovorov. Njegov mali in sedanji katekizem sta bila večkrat poslovenjena. Slovel je kot izreden pridigar, ki je pritegnil velike množice. Pridigal je za vse stanove, v domala vseh večjih mestih tedanje zahodne in srednje Evrope. Leta in leta je imel tedensko več pridig, ki so včasih trajale več ur. Govoril je živo, nazorno, prepričevalno, da so ga radi poslušali preprosti in izobraženci. Ogromno je pridigal, vzel pa si je tudi čas za poučevanje krščanskega nauka, veliko je tudi spovedoval. Zadnja leta so mu opešale moči. Težave bolezni je prenašal s svetniško vdanostjo. Umrl je 21. decembra 1597.

**V petek je prvi Sveti večer, zato po stari krščanski navadi pokadite in pokropite svoje domove ter molite rožne vence. V soboto obhajamo slovesni in zapovedani praznik BOŽIČ – GOSPODOVO ROJSTVO. Pred polnočnico bo blagoslov jaslic. Pri dnevni božični maši ob 10. uri bo darovanje za oba duhovnika.**

**V nedeljo obhajamo slovesni praznik SVETE DRUŽINE. Ta dan je pri maši blagoslov otrok. Starši, pripeljite svoje otroke k maši in k blagoslovu. Na to nedeljo pa obhajamo tudi god svetega Štefana, prvega mučenca. Pri maši je blagoslov soli, ki jo običajno primešamo krmi za živino. Ta dan je tudi državni praznik Dan samostojnosti in enotnosti.**

**V času božičnih praznikov ni verouka.**

**Oba duhovnika Janeza želiva vsem faranom in farankam blagoslovljen in zdrav Božič, da bi ga mogli obhajati v krogu domače družine in prijateljev.**

**Svete maše:**

**NEDELJA, 19. 12. ob 9 h + Marija Alič, obletna, Lavrovec 9**

**SOBOTA, polnočnica 24. 12. ob 24 h + Jakob Logar, obletna, Hleviše**

**BOŽIČ, dnevna 25. 12. ob 10 h + Cvetka in Janez Sedej, Hlevni vrh**

**NEDELJA, 26. 12. ob 9 h + Rafael Krvina in Pintar, obletna, Lavrovec 2**